# Ашолотл

### от Уикипедия, свободната енциклопедия

Ашолотл Природозащитен статут: уязвим
Ambystoma mexicanum
Класификация

царство: | Животни | Animalia
тип: | Хордови | Chordata
клас: | Земноводни | Lissamphibia
разред: | Опашати | Caudata
семейство: | Амбистоми | Ambystomatidae
род: | Амбистоми | Ambystoma
вид: | Аксолотл | mexicanum

Научно наименование
Ambystoma mexicanum Shaw 1789

Ашолотлите (нах. āxōlōtl исп. ajolte, англ. axolotl) са водни саламандри. Техният интересен външен вид се дължи на факта, че те не извършват метаморфоза, а остават във водната си ларвовидна форма, дори в полово зряла възраст. Тяхното развитие е добър пример за неотения.

Напълно израсналият аксолотл, на възраст 18–24 месеца, е с дължина 15–45 см, но обикновено не достига 30 см. Характерни са непокритите им папратообразни хриле. Аксолотлите дишат също така през кожата, а притежават и бели дробове. По цвят варират от чисто бели до черни, като се срещат и сиви, и кафяви. Аксолотлите са месоядни животни, ловящи малки плячки, като насекоми и малки рибки, които гълтат цели. Въпреки че се случва рядко, аксолотлите могат да претърпят метаморфоза и в тази си форма приличат на Ambystoma mavortium, сродник на тигровия саламандър.

Аксолотлите обитават езерата Хочимилко и Чалко в централно Мексико, както и вулканични кратери, пълни с вода. Дивата популация е застрашена поради разрастването на Мексико Сити; видът е в списъка CITES.

Дивите аксолотли рядко са бели. Мутантът албинос, често срещан в лаборатории и зоомагазини, е създаден в американска лаборатория през 1950-те. Аксолотлите се развъждат и използват в големи количества за научни цели. Най-забележителният им белег е тяхното оздравяване: аксолотлите са в състояние да регенерират цели крайници, а в някои случаи дори още по-жизненоважни структури, като части от мозъка.

Името им идва от нахуатл (един от езиците на ацтеките).

Взето от „http://bg.wikipedia.org../../../%D0%B0/%D1%88/%D0%BE/%D0%90%D1%88%D0%BE%D0%BB%D0%BE%D1%82%D0%BB.html“.

Категории: Опашати земноводни

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- Nahuatl
- Nederlands
- Polski
- Português
- Русский
- Українська
- 中文
- 粵語